རིགས་རུསཞེས་པ་དེའི་ནང་རྩོམ་པ་པོས་ཐབས་མཁས་ཀྱི་སྒྲིག་གཞིའི་བཀོད་པར་བརྟེན་ནསརིགས་རུས་ངན་པའིམི་རབས་གསུམ་གྱི་སྟེང་དུ་བྱུང་བའི་སྡུག་བསྔལ་རྒྱས་འདྲེན་བྱས་ཡོད།དེ་ཡང་གཙོ་བོའི་མི་སྣ་ཨ་ཅག་ཀུན་བཟང་ལྷ་མོའི་མི་ཚེ་གང་གི་དཀའ་ངལ་གཙོ་བོར་བརྗོད་ནས་ཁོང་གི་ཕ་མ་དང་།ཕ་མེས།དེ་བཞིན་མི་རབས་ཕྱི་མ་བཅས་ཀྱི་ལས་དབང་དེ་ལྡོག་འཇུག་གི་འབྲི་ཐབས་ལ་བརྟེན་ནས་སྔ་རྗེས་སུ་རྒྱུད་འདེད་ཀྱི་དྲན་གསོ་ཐེངས་གསུམ་བྱས་ཡོད།དང་ཐོག་ཨ་ཅག་ཀུན་བཟང་ལྷ་མོ་བྱིས་པའི་དུས་ཀྱི་མཐོང་ཆུང་མྱོང་ལུགས་དང་།དེ་རྗེས་ཆེར་ལོངས་རྗེས་གྲོང་པ་ཁྱིམ་མཚེས་ཀྱིས་རང་ཉིད་ལ་མཐོང་ཆུང་མྱོང་ལུགས།ཕ་མེས་ཀྱིས་མཐོང་ཆུང་མྱོང་བའི་སྐོར་བྲིས་ནས་མགར་བའི་རིགས་དམན་པར་འཛིན་པའི་བག་ཆགས་ངན་པ་དེ་གཅིག་ནས་ལོ་རྒྱུས་སྟེང་གི་བྱ་དངོས་ཞིག་ཡིན་པ་དང་།གཉིས་ནས་མི་རབས་སྔ་མ་གང་གི་དུས་ལའང་དོན་དེ་ཡང་སྙིང་ཇི་འདྲ་ཡིན་མིན་གསལ་བཤད་བྱེད་མཁན་བྱུང་མེད་ལ་དེ་ལ་བསམ་གཞིགས་བྱེད་མཁན་བྱུང་མེད་པར་ཕ་ཚ་བུ་བརྒྱུད་ཚང་མས་རང་གི་ལས་དབང་ལ་རྦད་དེ་ཡིད་ཆེས་མི་བྱེད་ཀ་མེད་བྱུང་བ།དུས་རབས་གསར་པའི་ནང་བུ་བསོད་ནམས་ཚེ་རིང་གིས་དོན་དེར་བསམ་གཞིགས་ལེགས་པར་བྱས་པ་བཅས་ནི་རྩོམ་ཡིག་དེའི་བརྗོད་བྱའི་སྙིང་པོ་ཡིན་ལ་དེ་ནི་དུས་རབས་གསར་པའི་གཞོན་ནུས་སྲོལ་རྒྱུན་གྱི་ཡང་མ་དག་པའི་རིག་གནས་ལ་བཏོན་པའི་བསམ་གཞིགས་ཤིག་ཀྱང་ཡིན།དེ་ལྟར་དུས་རབས་གསར་པའི་ཚབ་བྱེད་མི་སྣ་བསོད་ནམས་ཚེ་རིང་གིསཚན་རིག་དང་རྨོངས་དད།རྙིང་པ་དང་གསར་པ།ཡར་ཐོན་དང་རྗེས་ལུས།གསར་གཏོད་དང་བག་ཁུམསབཅས་ལད་དུང་བསམ་གཞིགས་དང་དབྱེ་ཞིབ་ལེགས་པར་གཏོང་དགོས་པའིབསམ་གཞིགས་བྱེད་འགོ་བརྩམས་ཤིང་།དེས་མི་རྣམས་ལ་དེ་འདྲའི་སྲོལ་རྒྱུན་དེས་ཤེས་རིག་དང་ལྡན་པའི་གནའ་བོའི་མི་རིགས་ལ་བསམ་པའི་རྨ་རྗེས་བཞག་པ་དང་དེར་བསམ་གཞིགས་བྱ་རྒྱུའི་སྐུལ་མ་བཏང་བ་དང་འབྲེལ་ཁ་རྡུང་ཡང་བཏང་བ་རེད།